sagorsarker/bangla-wikipedia huggingface dataset:
লায়লা শাহজাদা

লায়লা শাহজাদা (১৯২৬ – ২০ জুলাই ১৯৯৪) ছিলেন একজন পাকিস্তানি বিমূর্ত চিত্রশিল্পী যিনি পাকিস্তানের করাচিতে থাকতেন এবং সেখানেই কাজ করতেন।
পাকিস্তানি চিত্রশিল্পী লায়লা শাহজাদা ১৯২৬ সালে ইংল্যান্ডের লিটলহ্যাম্পটোরে জন্মগ্রহণ করেন। ইংল্যান্ডে তার প্রাথমিক শিক্ষা সমাপ্ত করার পর, তিনি একজন চিত্রশিল্পী হবার সিদ্ধান্ত নেন এবং প্রাথমিকভাবে ইংল্যান্ডে অঙ্কন ও জলরঙে ছবি আঁকার প্রশিক্ষণ নেন। পরবর্তীতে, তিনি করাচিতে শিল্পী আহমেদ সাইদ নাগিরের অধীনে প্রশিক্ষণ নেন যিনি তাকে তেলরঙ ব্যবহার করতে শিখিয়েছিলেন। তিনি ১৯৬০ সালে করাচিতে অবস্থিত পাকিস্তানের আর্ট কাউন্সিলে তার প্রথম একক চিত্র প্রদর্শনী করেন। পাকিস্তানের সিন্ধু সভ্যতার নিদর্শনগুলিকে মডেল হিসাবে ব্যবহার করে, তিনি এই প্রাচীন সভ্যতার সংস্কৃতিকে প্রতিফলিত করে একটি সিরিজ চিত্রকর্ম তৈরি করেছিলেন। এই চিত্রগুলি ১৯৭৬ সালে করাচিতে একটি চিত্র প্রদর্শনীতে প্রদর্শিত হয়েছিল। ১৯৮৬ সালে, তিনি লন্ডনের রিজেন্ট স্ট্রিটে অবস্থিত শোরুকস ইন্টারন্যাশনাল গ্যালারির একটি গ্রুপ শোতে অংশগ্রহণ করেছিলেন। একই বছর তিনি পাকিস্তানের রাষ্ট্রপতি কর্তৃক তামঘা-ই-ইমতিয়াজ পুরস্কারে ভূষিত হন৷ লায়লা শাহজাদা তার মৃত্যুর আগে মোট ৬০ থেকে ৭০ টি পেইন্টিং করেছিলেন । তিনি ২০ জুলাই, ১৯৯৪ সালে তার স্টুডিওতে গ্যাস বিস্ফোরণে নিহত হন।
লায়লা শাহজাদা জীবনে দুই বার বিয়ে করেন। প্রথম বিয়ের ফলে তার ছিল এক ছেলে ও এক মেয়ে। যাদের নাম যথাক্রমে, সোহেল ও শাহিন। তার প্রথম স্বামীর থেকে বিচ্ছেদের পর, তাকে তাদের ছেলের দায়িত্ব দেওয়া হয়েছিল এবং প্রথম স্বামী তাদের মেয়ের দায়িত্ব পেয়েছিলেন৷ তিনি আবার বিয়ে করেন এবং দ্বিতীয় বিয়েতে জহির নামে আরেকটি ছেলের জন্ম দেন কিন্তু তার মেয়ে শাহিনকে হারানোর শোক তিনি কখনোই মানসিকভাবে কাটিয়ে উঠতে পারেননি। লায়লা শাহজাদা পরবর্তীতে " মা ও শিশু" শিরোনামে একটি চিত্রকর্ম করেন। তার কিছু বন্ধু এবং শিল্প সমালোচক বলেছিলেন যে চিত্রকর্মটি একজন মা হিসাবে তার নিজের বেদনার প্রতিফলন ছিল।
"লায়লা শাহজাদা একজন সংবেদনশীল, শক্তিশালী শিল্পী যার তুলি অপরিমেয় প্রবাহ এবং প্রভাব বিস্তার করে ছিল", ২০০৫ সালে পাকিস্তান ন্যাশনাল কাউন্সিল অব আর্টসের মহা পরিচালক নাঈম তাহির একথা বলেন।
লায়লা শাহজাদা ২০ জুলাই ১৯৯৪ সালে পাকিস্তানের ইসলামাবাদে তার স্টুডিওতে গ্যাস বিস্ফোরণে মারা যান
ফারিহা ইসলাম তৃষ্ণা

ফারিহা ইসলাম তৃষ্ণা (জন্ম ১৩ সেপ্টেম্বর ২০০২) একজন বাংলাদেশি ক্রিকেট খেলোয়াড় যিনি বাংলাদেশ জাতীয় ক্রিকেট দলের পক্ষে আন্তর্জাতিক ক্রিকেট খেলে থাকেন। ২০২১ সালের নভেম্বর মাসে বাংলাদেশ দলের জিম্বাবুয়ে সফর ও ২০২১ নারী ক্রিকেট বিশ্বকাপ বাছাইপর্বের দলে তাঁকে অন্তর্ভুক্ত করা হয়। ২০২১ সালের ১৫ নভেম্বর জিম্বাবুয়ের বিপক্ষে তাঁর একদিনের আন্তর্জাতিক (ওডিআই) অভিষেক হয়।
২০২২ সালের জানুয়ারি মাসে মালয়েশিয়ায় অনুষ্ঠিত ২০২২ কমনওয়েলথ গেমস ক্রিকেট বাছাইপর্ব টুর্নামেন্টের বাংলাদেশ দলে তাঁকে অন্তর্ভুক্ত করা হয়। পরবর্তীতে মার্চ ও এপ্রিল মাসে নিউজিল্যান্ডে অনুষ্ঠিত ২০২২ নারী ক্রিকেট বিশ্বকাপের বাংলাদেশ দলে তাঁকে রাখা হয়।
২০২২ সালের অক্টোবর মাসে অনুষ্ঠিত এশিয়া কাপের দলে তাঁকে রাখা হয়। ২০২২ সালের ৬ অক্টোবর মালয়েশিয়ার বিপক্ষে নিজের টোয়েন্টি২০ আন্তর্জাতিক (টি২০আই) অভিষেকে তিনি এ ফরম্যাটে দ্বিতীয় বাংলাদেশি ক্রিকেটার হিসেবে হ্যাটট্রিক লাভ করেন।
সাহেব বিবি মসজিদ

সাহেব বিবি মসজিদ বাংলাদেশের চট্টগ্রাম জেলার রাউজান উপজেলার বিনাজুরী ইউনিয়নের লেলাঙ্গারা গ্রামে অবস্থিত একটি অতি প্রাচীন মসজিদ ।
চট্টগ্রামের ঐতিহাসিক আনোয়ারা থানার শোলকাটা গ্রামের বিশিষ্ট জমিদার আমির মোহাম্মদ চৌধুরীর স্বনামধন্য পত্নী ও চট্টগ্রামের প্রসিদ্ধ মলকা বানুর মাতা সাহেব বিবি আনুমানিক ১৬১২ খৃষ্টাব্দে এই মসজিদের প্রতিষ্ঠা করেন ।
মসজিদের পাশে রয়েছে ফুলবাগান সংবলিত কবরস্থান যেখানে শায়িত আছেন এই মসজিদের প্রতিষ্ঠাতা মরহুম সাহেব বিবি। এছাড়াও, এর পাশে আছে সাহেব বিবি দীঘি যাকে শাহী পুকুরও বলা হয়।
কবরস্থানসহ মসজিদটি ৩০ শতক জমির উপর নির্মিত। বিভিন্ন কারু কাজ-সম্বলিত টেরাকোটার ইট ও চুন-সুরকির গাঁথুনিতে মসজিদটি নির্মিত। মসজিদটির সামনে একটি ঈদগাহ ও পাশে কবরস্থান রয়েছে।
এক গম্বুজ বিশিষ্ট মনে করা হলেও এটি আসলে তিন গম্বুজ বিশিষ্ট মসজিদ। তবে বড় গম্বুজের দুই পাশের গম্বুজ দুটি অপেক্ষাকৃত ছোট। এছাড়া চারকোণে চারটি মিনার ও মধ্যভাগে চারটি সহ মোট আটটি মিনার বিদ্যমান।
সুন্দর কারুকাজ সংবলিত এই মসজিদের মূল নকশা ও সৌন্দর্য প্রায় অবিকল রয়েছে । এই মসজিদে তিন কাতারে প্রায় ১৫০ জন মুসল্লি নামাজ আদায় করতে পারেন ।
এই মসজিদ কবরস্থান সহ ৩০ শতক জায়গার উপর নির্মিত। ঐতিহ্যবাহী দর্শনীয় মসজিদে দূর-দূরান্ত থেকে অসংখ্য মুসল্লীও এখানে এসে নামাজ আদায় করেন। কালের সাক্ষী এই মসজিদ দেখার জন্য পর্যটকরাও এখানে ভিড় জমান ।
প্রায় পাঁচশত বছর পূর্বে নির্মিত স্থাপনাটি রূপগত পরিবর্তন করে সম্প্রতি টাইলস লাগানো হয়েছে ।
অস্ট্রিয়ায় ইসলাম

অস্ট্রিয়ায় ইসলাম ধর্ম হল সর্ববৃহৎ সংখ্যালঘু সম্প্রদায়, ৮% জনসংখ্যায় অংশীদারী রয়েছে অস্ট্রিয়ান একাডেমি অব সায়েন্স এর ২০১৬ এর এক রিপোর্ট অনুযায়ী৷ সংখ্যাগুরু মুসলিম সুন্নি সম্প্রদায় ভুক্ত৷ অধিকাংশ মুসলিম ১৯৬০ এর দশকে তুরস্ক এবং সাবেক যুগোস্লাভিয়া হতে অভিবাসী শ্রমিকরূপে হতে এসেছে৷ এছাড়াও আরব বিশ্ব ও আফগানিস্তান হতেও মুসলিম সম্প্রদায় অস্ট্রিয়ায় এসেছে৷
হরিসাধন দাশগুপ্ত

হরিসাধন দাশগুপ্ত (১৯২৩–১৯ আগস্ট ১৯৯৬) ছিলেন কলকাতার একজন ভারতীয় চলচ্চিত্র পরিচালক যিনি বিংশ। শতকের পঞ্চাশ ও ষাটের দশকে অত্যন্ত সফলতা লাভ করেন। সার্থক তথ্যচিত্র রচয়িতা হিসাবে তাঁর বিশেষ খ্যাতি। বাংলার  জনজীবনের অত্যন্ত গুরুত্বপূর্ণ বিষয়গুলির সার্থক রূপায়ণে অত্যন্ত পারদর্শী ছিলেন।
হরিসাধন দাশগুপ্তর জন্ম ব্রিটিশ ভারতের কলকাতায়। পিতা কলকাতা ট্রপিক্যাল স্কুলের ডিরেক্টর ডা বিরাজমোহন দাশগুপ্ত। হরিসাধন অ্যাকাউন্টেসি পড়তে প্রথমে ইউনিভার্সিটি অব সাউদার্ন ক্যালিফোর্নিয়া এবং পরে ইউনিভার্সিটি অব ক্যালিফোর্নিয়া, লস অ্যাঞ্জেলস - এ চলচ্চিত্র নির্মাণ নিয়ে পড়াশোনার করেন। একসময় তিনি হলিউডের প্রখ্যাত প্রযোজক আরভিং পিচেলের কাছে হাতে কলমে শিক্ষা নেন। শিক্ষানবিশী শেষ করার পর কলকাতায় ফিরে আসেন এবং তথ্যচিত্র তৈরিতে মনোনিবেশ করেন।
দীর্ঘ কর্মজীবনে তিনি অসংখ্য দীর্ঘ ও স্বল্পদৈর্ঘের তথ্যচিত্র নির্মাণ করেন। সেগুলির মধ্যে উল্লেখযোগ্য তথ্যচিত্রগুলি হল -  “পাঁচথুপি: এ ভিলেজ ইন ওয়েস্টবেঙ্গল” (১৯৫৫), “ প্যানোরামা অফ ওয়েস্ট বেঙ্গল”(১৯৬১), "গ্লিম্পসেস অব ইন্ডিয়া"(১৯৬৫) "দ্য অটোমোবাইল ইন্ড্রাস্ট্রি ইন ইন্ডিয়া" (১৯৬৯) " দ্য মালাবার স্টোরি", "কোনারক" প্রভৃতি। তিনি ভারতের সবচেয়ে বড়ো বেসরকারি কোম্পানি  টাটা স্টিলের উপর নির্মিত তথ্যচিত্র- "দ্য স্টোরি অব টাটা স্টিল"-এর জন্য অতি পরিচিতি লাভ করেন।   তার বেশির ভাগ তথ্যচিত্রের সঙ্গে এটারও স্ক্রিপ্ট সত্যজিৎ রায় রচনা করেন। তিনি তাঁর দীর্ঘ কর্মজীবনে কলকাতার চলচ্চিত্র জগতে নবজাগরণে জড়িত  বহু প্রতিভাবান মানুষের সঙ্গে কাজ করেন। তাঁরা হলেন-  হৃষিকেশ মুখার্জি, ক্লদ রনোয়ার, জঁ রনোয়ার, রবিশঙ্কর, চিদানন্দ দাশগুপ্ত, এবং  অসিত সেন  ১৯৪৭ খ্রিস্টাব্দে তিনি সত্যজিৎ রায়, চিদানন্দ দাশগুপ্ত, আর পি গুপ্ত, বংশী চন্দ্রগুপ্ত সহ অন্যান্যদের সাথে কলকাতা ফিল্ম সোসাইটির অন্যতম  সহ প্রতিষ্ঠাতা ছিলেন। 
তাঁর পরিচালিত পূর্ণদৈর্ঘ্য চলচ্চিত্র দুটি হলো - "কমললতা" ও "একই অঙ্গে এত রূপ"।  
হরিসাধন দাশগুপ্তর  স্ত্রী ছিলেন চিত্রনাট্যকার সোনালী  দাশগুপ্ত। তাঁদের সন্তান চলচ্চিত্র পরিচালক রাজা দাশগুপ্ত এবং অর্জুন। সোনালী দাশগুপ্ত ছয় বৎসরের পুত্র রাজা ও স্বামীকে ছেড়ে ১৯৫৭ খ্রিস্টাব্দে ইটালিয়ান চলচ্চিত্র পরিচালকরোবার্তো রোসেলিনিকে বিবাহ করেন এবং এগারো মাসের শিশু অর্জুনকে  (পরবর্তীতে গিল, রোবার্তো রোসেলিনির দত্তক) নিয়ে ইটালি যান। 
হরিসাধন দাশগুপ্ত ১৯৯৬ খ্রিস্টাব্দের ১৯শে আগস্ট শান্তি নিকেতনে পরলোক গমন করেন।
আল-ইয়ামানি

ইয়ামানি অথবা আল-ইয়ামানি () হল শিয়া ইসলামি পরকালবিদ্যায় একজন প্রাক-মসিহীয় চরিত্র, যে মুসলিম মশীহ মাহদী আসার পূর্বে হাজির হবে এবং মানুষকে সঠিক পথ দেখাবে বলে ভবিষ্যতবাণী করা হয়েছে।
অনেক মানুষ বিশ্বাস করে যে আহমাদ আল-হাসান হচ্ছেন সেই ইয়ামানি যার ব্যাপারে মুহাম্মদ ভবিষ্যতবাণী করেছিলেন এবং কুরআনের গোপন জ্ঞান এবং বিভিন্ন স্বপ্নগুলো এই দাবি প্রমাণ করে বলে মনে করা হয়।
শিয়া সূত্রগুলো অনুযায়ী, এটি পরিষ্কার নয় যে আল-ইয়ামানি হাসান ইবনে আলী নাকি হোসাইন ইবনে আলীর বংশধর। ইয়ামানির পূর্বপুরুষ সম্পর্কে জাফর আস-সাদিক বলে গেছেন, "আমার চাচা জায়েদ ইবনে আলীর বংশের [একটি] শাখা থেকে ইয়ামান আসবে।" বিভিন্ন দলিলে আল-ইয়ামানির বিভিন্ন নাম পাওয়া যায়, যেমন "হাসান", "হুসেইন", "সাঈদ", "মানসুর", এবং "নাসর"। ইসলামের নবী মুহাম্মদ তাকে "নাসর" বলে ডেকেছিলেন কারণ তিনি ইমাম মাহদীর পূর্বে আবির্ভূত হবেন। কিছু সূত্রে, আল-ইয়ামানিকে এমন একজন মানুষ হিসেবে বলা হয়েছে যে ইমাম মাহদীর দিকে সবাইকে আহবান করবে। উপরন্তু, কিছু সূত্র আল-ইয়ামানিকে "মানসুর" বলে এবং উল্লেখ করে যে সে মাহদীর সাথে যুদ্ধে অংশ নিবে।
শিয়া মতবাদে, ইমাম মাহদীর আগমনের পূর্বে পাঁচটি পাঁচটি লক্ষণের কথা উল্লেখ করা হয়দছে। সেই পাঁচটি লক্ষণের একটি হল ইয়েমেনের শাসক আল-ইয়ামানির আবির্ভাব, যে মানুষকে সঠিক পথের দিকে দাওয়াত দিবে। জাফর আল-সাদিক জানিয়েছে মাহদীর আগমনের পূর্বে ঘটা পাঁচটি লক্ষণগুলো হল: সুফিয়ানি ও ইয়ামানির আগমন, আকাশ থেকে আসা কণ্ঠস্বর, নফস-এ-জাকিয়াহকে হত্যা এবং বাইদায় এক দল লোককে ভূমির গ্রাস করা। আরেকটি হাদিসে, মুহাম্মদ আল-সাদিক বলেন ইয়েমেন থেকে ইয়ামানি সাদা পতাকা নিয়ে উপস্থিত হবেন।
ইয়ামানি ইয়েমেন থেকে আসবেন। শিয়াদের ষষ্ঠ ইমাম অভ্যুত্থানের স্থান সম্পর্কে বলেন, "সুফিয়ানির আবির্ভাব হবে সিরিয়া (শাম) থেকে এবং ইয়ামানির আবির্ভাব হবে ইয়েমেন থেকে। কিন্তু এটা লক্ষ্য করা গুরুত্বপূর্ণ যে হাদিসে দুজন ইয়ামানির কথা উল্লেখ রয়েছে। একজন ইয়েমেন থেকে আসবে যে মাহদীকে সমর্থন করবেনা, কিন্তু সুফিয়ানির সাথে লড়াই করবে এবং অবশেষে মৃত্যুবরণ করবে। এবং অন্য ইয়ামানি ইয়েমেন থেকে আসবে এমন কোন উল্লেখ নেই, কিন্তু সে ইমাম মাহদীকে সমর্থন করবে।” মুহম্মদ আল-বাকির একট হাদিসে ব্যাখ্যা করেছেন, "সুফিয়ানি, ইয়ামানি ও খোরাসানির আবির্ভাব এক বছর, এক মাস ও এক দিব (একই সময়) মধ্যে ঘটবে, তারা একাধিক ঘটনাবলির একেকটির অংশ হবে যেগুলো একটি সুতো দিয়ে সংযুক্ত থাকবে। এসব ব্যক্তিদের মাঝে ইয়ামানি পথপ্রদর্শকের নিকটে থাকবে এবং মানুষকে ইমাম মাহদীর সাথে যোগ দেওয়ার আহবান করবে। যখন তার আবির্ভাব হবে তখন প্রত্যেক মুসলিমের জন্য অস্ত্র ব্যবহার হারাম হয়ে যাবে। যখন তার আবির্ভাব হবে অতিসত্বর তার সাথে যোগ দিবে, কেননা তার পতাকা হল পথপ্রর্শন ও সমৃদ্ধির পতাকা এবং কোন মুসলিমের উচিত হবেনা তার বিরোধিতা করার। কেউ যদি বিরোধিতা করে তবে সে জাহান্নামে চলে যাবে কারণ ইয়ামানি সঠিক পথের দিশারি।" আরেকটি হাদিসে, আলী আর-রিদা বলেন, "সুফিয়ানি, ইয়েমেনি এবং খোরাসানির উত্থান একই বছর, মাস এবং দিনে হবে। সব দিক থেকে বিপদ আসবে। যারা তাদের প্রতিরোধ করার চেষ্টা করে তাদের প্রতি ধিক্কার!" ইয়ামানির আবির্ভাব রজব মাসে সংঘটিত হবে। কিছু সূত্র বলে ইয়ামানি ও খোরাসানি একত্র হয়ে সুফিয়ানির বিরুদ্ধে লড়বে।
হাদিসগুলো ইয়ামানির আবির্ভাবের উপসংহার সম্পর্কে সামান্য তথ্য প্রদান করলেও, মুহাম্মদ আল-সাদিকের একটি হাদিসে রয়েছে, "অসংখ্য যুদ্ধ ও ব্যর্থতার পর সে সুফিয়ানিকে চূর্ণবিচূর্ণ করে দিয়ে তাকে হত্যা করবে।"
শিব অদ্বৈত

শিব অদ্বৈত () বা শৈব বিশিষ্টাদ্বৈত  বা শৈব যোগ্য অদ্বৈতবাদ হলো দক্ষিণ ভারতীয় শৈব দর্শন, এবং দর্শনটি দ্বাদশ শতাব্দীতে শ্রীকান্ত শিবাচার্য কর্তৃক প্রতিষ্ঠিত হয়েছিল এবং বেশিরভাগ বীর শৈবরা অনুসরণ করেছিলো। এই মতবাদ অনুসারে, শিব ও ব্রহ্ম এক ও অভিন্ন।
শ্রীকান্ত শিবাচার্য (নীলকান্ত শিবাচার্য নামেও পরিচিত) ব্রহ্মসূত্রের উপর একটি ভাষ্য লিখেছিলেন, যা শৈব বিশিষ্টাদ্বৈত নামে পরিচিত হয়। শ্রীকান্তের কাজের সময়সীমা সঠিকভাবে জানা যায়নি, তবে বিশ্বাস করা হয় যে এটি ১২শ থেকে ১৪শ শতাব্দীর মধ্যে। শৈব বিশিষ্টাদ্বৈত তত্ত্বটি রামানুজের বিশিষ্টাদ্বৈত মতবাদকে খুব কাছ থেকে অনুসরণ করে, কিন্তু কাকে সর্বোচ্চ বলে বিবেচনা করা হয় তার মধ্যে পার্থক্য রয়েছে। শ্রীকান্ত শিবকে পরম মনে করেন। শ্রীকান্ত শিবাচার্যের কাজ রামানুজের আগে নাকি পরে শেষ হয়েছিল তা জানা যায়নি। শ্রী আপ্পায় দীক্ষিত তাঁর শিবকার মণি দীপিকাতে শ্রীকান্তের দর্শন ব্যাখ্যা করে শিব অদ্বৈতকে আরও অবদান রেখেছিলেন। শ্রীকান্ত অদ্বৈতের কেন্দ্রবিন্দু নির্গুণ ব্রহ্মকে অস্বীকার করেন না। শ্রীকান্তের বিপরীতে, আপ্পায় বিশুদ্ধ অদ্বৈতবাদের রূপ নিশ্চিত করেন, যা সগুণ ব্রহ্মের আধিপত্যকে নিশ্চিত করে, এবং তাঁর অদ্বৈতবাদ প্রতিষ্ঠার প্রয়াসে শ্রীকান্তের কাজকে পুনর্নির্মাণ করেন।
বেন ওয়েন

বেনজামিন পিটার ওয়েন (; জন্ম: ১১ জুন ২০০১; বেন ওয়েন নামে সুপরিচিত) হলেন একজন নিউজিল্যান্ডীয় পেশাদার ফুটবল খেলোয়াড়। তিনি বর্তমানে অস্ট্রেলিয়ার পেশাদার ফুটবল লিগের শীর্ষ স্তর এ-লিগের ক্লাব ওয়েলিংটন ফিনিক্স এবং নিউজিল্যান্ড অনূর্ধ্ব-২৩ দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলেন।
২০১৯ সালে, ওয়েন নিউজিল্যান্ড অনূর্ধ্ব-২০ দলের হয়ে নিউজিল্যান্ডের বয়সভিত্তিক পর্যায়ে অভিষেক করেছিলেন।
বেনজামিন পিটার ওয়েন ২০০১ সালের ১১ই জুন তারিখে নিউজিল্যান্ডের ওয়েলিংটনে জন্মগ্রহণ করেছেন এবং সেখানেই তার শৈশব অতিবাহিত করেছেন।
ওয়েন জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত নিউজিল্যান্ড অনূর্ধ্ব-২৩ দলে স্থান পেয়েছেন।
শ্রীবৈষ্ণববাদ

শ্রীবৈষ্ণববাদ () বা শ্রীবৈষ্ণব সম্প্রদায় হলো বৈষ্ণব ঐতিহ্যের একটি সম্প্রদায়। নামটি দেবী লক্ষ্মী (শ্রী) এবং দেবতা বিষ্ণুকে বোঝায়, যাঁরা একত্রে এই ঐতিহ্যে পূজনীয়।
প্রাচীন বেদ ও পঞ্চরাত্র গ্রন্থে ঐতিহ্যটির শিকড় খুঁজে পায় যায়, অলবর এবং তাদের শাস্ত্র, নালাইরা দিব্য প্রবন্ধ দ্বারা এটি জনপ্রিয় হয়েছিল। মতবাদটির প্রতিষ্ঠাতা ঐতিহ্যগতভাবে ১০ম শতাব্দীর নাথমুনি, এবং মূল হলেন বিশিষ্টাদ্বৈত দর্শনের রামানুজ। ঐতিহ্যটি ষোড়শ শতকের দিকে দুটি সম্প্রদায়ে বিভক্ত হয়। বদকলই সম্প্রদায় বেদ বিশ্বাস করে এবং বেদান্ত দেশিকের মতবাদকে, যেখানে তেনকলই সম্প্রদায়  নালাইরা দিব্য প্রবন্ধ কে বিশ্বাস করে এবং মনবল মমুনীগলের নীতি অনুসরণ করে। শ্রীবৈষ্ণব ঐতিহ্যের তেলুগু ব্রাহ্মণরা অন্ধ্র বৈষ্ণব নামে একক স্বতন্ত্র সম্প্রদায় গঠন করে, এবং বদকলই ও তেনকলই সম্প্রদায়ের মধ্যে বিভক্ত নয়, তামিল আয়েঙ্গারদের মতন।
শ্রীবৈষ্ণব সম্প্রদায় ও অন্যান্য বৈষ্ণব সম্প্রদায়ের মধ্যে সবচেয়ে উল্লেখযোগ্য পার্থক্য তাদের বেদের ব্যাখ্যায় নিহিত। যদিও অন্যান্য বৈষ্ণব সম্প্রদায় ইন্দ্র, সবিত্র,  ভগ, রুদ্র ইত্যাদি বৈদিক দেবতাদের ব্যাখ্যা করে,
পৌরাণিক প্রতিপক্ষের মতো, শ্রীবৈষ্ণবগণ এদেরকে নারায়ণের বিভিন্ন নাম/ভূমিকা/রূপ বলে মনে করে, এইভাবে দাবি করা হয়েছে যে বেদের সম্পূর্ণটিই শুধুমাত্র বিষ্ণু শ্রদ্ধার জন্য নিবেদিত। শ্রীবৈষ্ণবগণ তাদের মধ্যে বৈদিক সূক্তগুলিকে অন্তর্ভুক্ত করার জন্য পঞ্চরাত্র হোমগুলিকে পুনর্নির্মাণ করেছেন, এইভাবে তাদের বৈদিক দৃষ্টিভঙ্গির সাথে একীভূত করেছেন।
বন্দর বাহারু জেলা

বন্দর বাহারু জেলা ( জেলাটি একবার বন্দর ক্রাস্টেসিয়া নামে নামকরণের প্রস্তাব করা হয়েছিল) মালয়েশিয়ার কেদাহ-এর একেবারে দক্ষিণ প্রান্তে অবস্থিত একটি শহর, জেলা এবং রাজ্য বিধানসভা কেন্দ্র। বন্দর বাহারু কেদাহ - পেনাং - পেরাক সীমান্ত ত্রিপয়েন্ট এবং জর্জ টাউন (পেনাং এর রাজধানী শহর) থেকে দক্ষিণ-পূর্বে অবস্থিত।
পেনাং এর নিকটবর্তী হওয়ার কারণে, বন্দর বাহারু মালয়েশিয়ার দ্বিতীয় বৃহত্তম শহর বৃহত্তর পেনাং- এরও অংশ। এখানে পেনাংয়ের উন্নত পরিবহন পরিকাঠামো দিয়ে শহরের লজিস্টিক চাহিদা মেটানো হয়।
বন্দর বাহারু জেলা পরিষদ (মজলিস দারাহ বন্দর বাহারু, MDBB) পুরো বন্দর বাহারু জেলাকে পরিচালনা করে। এটি ১৬৯.৩ কিমি২ এর প্রশস্ত এলাকা কভার করে এবং সাতটি উপ-জেলা নিয়ে গঠিত যা হল সেরদাং, কুয়ালা সেলামা, সুঙ্গাই বাতু, বাগান সামাক, পেরমাতাং পাসির, সুঙ্গাই কেসিল ইলির এবং রেলাউ। সেরদাং, প্রকৃত বন্দর বাহারু শহর থেকে ২০ কিলোমিটার দূরে, বন্দর বাহারু জেলার প্রশাসনিক শহর। এটি কেদাহের দক্ষিণতম এবং দ্বিতীয় ক্ষুদ্রতম স্থানীয় সরকার এলাকা।
বন্দর বাহারু জেলার পূর্বে দক্ষিণ সেবরাং পেরাই, দক্ষিণে লারুত, মাতাং এবং সেলামা এবং কেরিয়ান জেলা এবং উত্তরে কুলিম জেলার সীমান্ত রয়েছে।
বন্দর বাহারু শহরে সরকারের প্রশাসনিক কেন্দ্র সেরদাং-এ স্থানান্তরের সরকারের প্রাথমিক পরিকল্পনার বিরোধিতা করেছিল সুঙ্গাই কেসিল হিলির এবং রেলাউ গ্রামের বাসিন্দারা। যাইহোক, এয়ার পুতিহ গ্রামের মধ্য দিয়ে রেলাউ এবং সুঙ্গাই কেসিল হিলির পর্যন্ত একটি টার রাস্তা নির্মাণের পর, তারা প্রস্তাবটিকে সমর্থন করতে শুরু করে। ১৯৯৭ সালের শুরুতে, সরকারের প্রশাসনিক কেন্দ্র সেরদাং-এ স্থানান্তরিত হতে শুরু করে পেকান বন্দর বাহারুর বদলে। সেরদাংকে নতুন প্রশাসনিক কেন্দ্র হিসেবে বেছে নেওয়া হয়েছে কারণ এটি বন্দর বাহারু জেলার কেন্দ্রস্থলে অবস্থিত। এটি মানুষের পক্ষে লেনদেন করা সহজ করে তোলে। ফেডারেল সরকার, রাজ্য সরকার বা স্থানীয় সরকার যাই হোক না কেন সরকারের সাথে সম্পর্কিত বিষয়গুলির প্রশাসন ও ব্যবস্থাপনাকে প্রবাহিত করার জন্য, সেরদাং-এ দায়িত্বশীল পক্ষগুলির দ্বারা বেশ কয়েকটি অফিস এবং সরকারি প্রশাসন ও ব্যবস্থাপনা ভবনগুলি প্রতিষ্ঠিত হয়েছিল। তাদের মধ্যে নিম্নরূপ:
বন্দর বাহারু জেলা ৬ টি মুকিমে বিভক্ত, যা হল:
মহাসড়ক ই১ এ প্রস্থান ১৫৩ বন্দর বাহারুকে পরিবেশন করে।
কেটিএম ইন্টারসিটি বন্দর বাহারু পরিবেশন করে না। নিকটতম স্টেশন পারিত বুন্টার, পেরাক।
প্যালেস্টিনা সালুতারিস

প্যালেস্টিনা সালুতারিস বা প্যালেস্টিনা টারটিয়া ছিল একটি বাইজেন্টাইন (পূর্ব রোমক) প্রদেশ, যা নেগেভ, সিনাই (উত্তর পশ্চিম উপকূল ব্যতীত) এবং মৃত সাগরের দক্ষিণে অবস্থিত ট্রান্সজর্ডানের দক্ষিণ-পশ্চিম অঞ্চল নিয়ে গঠিত হয়েছিল। প্রাচ্যের ডায়োসিসের অন্তর্ভুক্ত এই প্রদেশটিকে আনুমানিক ৩০০ খ্রিস্টাব্দে ডিওক্লেটিয়ানের সংস্কারের সময় অ্যারাবিয়া পেট্রিয়া থেকে বিভক্ত করে দেওয়া হয়। প্রদেশটি সপ্তম শতাব্দীর মুসলিম আরব অভিযান পর্যন্ত টিকে ছিল।
১০৬ সালে দামেস্কের পূর্বদিকের এলাকা ও লোহিত সাগরের দক্ষিণাঞ্চল নাবাতীয় সাম্রাজ্য থেকে নিয়ে আরবীয় প্রদেশ গঠন করা হয় যার রাজধানী ছিলো পেত্রা ও বুশরা (উত্তর ও দক্ষিণ)। প্রদেশটি সেপ্টিমিয়াস সেভেরাস ১৯৫ সালে বর্ধিত করে। বিশ্বাস করা হয় যে প্রদেশটিকে দুটি প্রদেশে ভাগ করা হয়েছিল: অ্যারাবিয়া মাইনর বা অ্যারাবিয়া পেট্রিয়া এবং অ্যারাবিয়া মাইর, দুটো প্রদেশই কনস্যুলারিস পদবি ও সৈন্যদল সমেত সাম্রাজ্য লিগেটদের কাছে দায়বদ্ধ ছিলো।
তৃতীয় শতাব্দীর মধ্যে নাবাতীয়রা আরামীয়তে লেখা বন্ধ করে দেয় এবং এর বদলে গ্রিক ভাষায় লেখা শুরু করে, এবং চতুর্থ শতাব্দীর মধ্যে তাদের কিছু অংশ খ্রিস্ট ধর্মে ধর্মান্তরিত হয়, ধর্মান্তরকরণের এই প্রক্রিয়া পঞ্চম শতাব্দীর মধ্যে সম্পন্ন হয়।
পরবর্তী রোমান শাসনের অধীনে সমুদ্র বাণিজ্যের পথ সংশোধনের ফলে পেত্রার গুরুত্ব কমতে থাকে, ৩৬৩ সালের ভূমিকম্পে পেত্রার অনেক ভবন ধ্বংস হয় এবং অত্যাবশ্যক জল ব্যবস্থাপনা সিস্টেম বিকল হয়ে যায়।
এলাকাটি পরবর্তীতে রোমান সাম্রাজ্যে প্রাচ্যের ডায়োসিসের (৩১৪) এর অধীনে সংগঠিত হয়, এই ডায়োসিসের অধীনে এছাড়াও ছিল ইসাউরিয়া, সিসিলিয়া, সাইপ্রাস (৫৩৬ সাল পর্যন্ত), ইউফ্রেটেনসিস, মেসোপটেমিয়া, ওসরোইন, ফিনিস এবং অ্যারাবিয়া পেট্রিয়া।
চতুর্থ শতাব্দীতে বাইজেন্টাইন শাসক এই প্রদেশে খ্রিস্টধর্ম নিয়ে আসে। কৃষিভিত্তিক শহরগুলো সেখানে প্রতিষ্ঠিত হয় এবং সেগুলোর জনসংখ্যা দ্রুত বৃদ্ধি পেয়েছিল। বাইজেন্টাইন সাম্রাজ্যের অধীনে (৩৯০ সাল থেকে), একটি নতুন উপবিভাগ সিসিলিয়া প্রদেশকে সিসিলিয়া প্রিমা, সিসিয়ালি সেকুন্দা; সিরিয়া প্যালেস্টিনাকে সিরিয়া প্রিয়া, সিরিয়া স্যালুতারিস, ফিনিস লেবানেনসিস, প্যালেস্টিনা প্রিমা, প্যালেস্টিনা সেকুন্দা এবং অবশেষে প্যালেস্টিনা স্যালুতারিসকেও (৬ষ্ঠ শতাব্দী) ভাগ করে।
প্যালেস্টিনা টারটিয়াতে নেগেভ, দক্ষিণ ট্রান্সজর্ডান, অ্যারাবিয়া পেট্রিয়ার একটি অংশ এবং সিনাইয়ের অধিকাংশ অঞ্চলের সাথে গভর্নর এবং মেট্রোপলিটন আর্চবিশপ্রিকের সাধারণ বাসস্থান হিসেবে পেত্রা অন্তর্ভুক্ত ছিল। প্যালেস্টিনা টারটিয়া প্যালেস্টিনা সালুতারিস নামেও পরিচিত ছিল। ঐতিহাসিক এইচএইচ বেন-সাসনের মতে,
মুসলিম আরবরা ট্রান্সজর্ডানের নাবাতীয়দের অবশিষ্টাংশ এবং নেগেভকে কৃষি জমিতে রূপান্তরিত করে। তাদের জমিগুলি বাইজেন্টাইন সামন্তদের নতুন কাহতানীয় আরব উপজাতীয় রাজ্য, ঘাসানীয় আরব এবং হিমিয়ার সামন্ত, উত্তর আরবের কিন্দাহ আরব রাজ্য, বিলাদ আল-শাম প্রদেশের গঠিত অংশগুলোর মাঝে বিভক্ত ছিল।
পায়ের তলায় মাটি নাই

পায়ের তলায় মাটি নাই ২০২১ সালের একটি নাট্যধর্মী বাংলা ভাষার চলচ্চিত্র। চলচ্চিত্রটি পরিচালনা করেছেন মোহাম্মদ রাব্বি মৃধা এবং গল্পরাজ্য ফিল্মসের ব্যানারে প্রযোজনা করেছেন আবু শাহেদ ইমন। চলচ্চিত্রটি দক্ষিণ কোরিয়ার বুসান আন্তর্জাতিক চলচ্চিত্র উৎসব এবং ভারতের ‌‌গোয়া আন্তর্জাতিক চলচ্চিত্র উৎসব-এর ৫২তম আসরে প্রদর্শিত হয়েছে।
চলচ্চিত্রের গল্পে জলবায়ু পরিবর্তনের তীব্র পরিণতির প্রেক্ষাপটে মূল নায়ক সাইফুল নামের এক সাধারণ ব্যক্তি যিনি একজন দরিদ্র অ্যাম্বুলেন্স চালক, যাকে তাঁর দুই স্ত্রী, পরিবার, কাজ, নৈতিকতা ও সামাজিকতার নানা দ্বন্দ্বের ভেতর দিয়ে যেতে হয়।
তাইপা

তাইপা (চীনা: 氹仔, ক্যান্টনীয়: [tʰɐ̌m.t͡sɐ̌i̯]; পর্তুগিজ: Taipa, হল ম্যাকাওয়ের একটি দ্বীপ যা পুনরুদ্ধারকৃত ভূমি দ্বারা কোলোন দ্বীপের সাথে একত্রিত হয়েছে। যে ভূমি পুনরুদ্ধার করা হয়েছে তার নাম কোটাই।
প্রশাসনিকভাবে, ঐতিহ্যবাহী বেসামরিক যাজকপল্লী ফ্রেগুসিয়া দে নোসা সেনহোরা ডো কারমোর সীমানা সাবেক তাইপা দ্বীপের সাথে মিলিত হয়েছে।
তাইপার অবস্থান ম্যাকাও উপদ্বীপ থেকে ২.৫ কিলোমিটার (১.৬ মাইল) এবং গুয়াংডং প্রদেশের ঝুহাইয়ের ছোট হেংকিন দ্বীপের পূর্বে। ম্যাকাও আন্তর্জাতিক বিমানবন্দর, ম্যাকাও বিশ্ববিদ্যালয়, ম্যাকাও জকি ক্লাব এবং ম্যাকাও স্টেডিয়াম তাইপাতে অবস্থিত।
তাইপার বেশিরভাগ চীনা বসতি দক্ষিণ সং রাজবংশের সময় ঘটেছিল, যখন পর্তুগিজরা ১৮৫১ সালে দ্বীপটি দখল করেছিল। ভূমি পুনরুদ্ধারের আগে, তাইপা দুটি দ্বীপ নিয়ে গঠিত: বৃহত্তর তাইপা এবং ছোট তাইপা। পলি ও ভূমি পুনরুদ্ধারের ফলে মধ্য তাইপা একটি সমভূমিতে পরিণত হয়। প্রাথমিকভাবে তাইপা শুধুমাত্র এস্ট্রাডা ডো ইস্টমো কজওয়ে দ্বারা কোলোন দ্বীপের সাথে সংযুক্ত ছিল, তখন এই এলাকা কোটাই নামে পরিচিত ছিল। ২০০৪ থেকে পুনরুদ্ধার করা জমিতে নির্মিত হয়েছে মেগা-রিসর্ট, ক্যাসিনো এবং সম্মেলন ও প্রদর্শনী কেন্দ্র। তাইপা ম্যাকাও উপদ্বীপের সাথে গভর্নডর নোব্রে দে কারভালহো ব্রিজ, ফ্রেন্ডশিপ ব্রিজ এবং সাই ভ্যান ব্রিজ দ্বারা সংযুক্ত।
তাইপা প্রধানত একটি ক্রমবর্ধমান আবাসিক এলাকা যেখানে অনেকগুলি নতুন অ্যাপার্টমেন্ট কমপ্লেক্স তৈরী হচ্ছে, বেশিরভাগই সুউচ্চ ভবন। ম্যাকাওর একটি নতুন শহর হিসাবে, তাইপা ম্যাকাও উপদ্বীপের সবচেয়ে পরিকল্পিত শহর হিসেবে গড়ে উঠছে; তারপরও, অনেক লোক ম্যাকাও উপদ্বীপে বসবাস করতে পছন্দ করে কারণ বেশিরভাগ ভাল স্কুলগুলো সেখানে অবস্থিত। 
ক্যান্টনীয় ভাষায়, তাইপা সময়ের সাথে সাথে অনেক নামে পরিচিত হয়েছে, যার মধ্যে রয়েছে 龍環 (লুং ওয়ান, যার অর্থ "ড্রাগন রিং"), 雞頸 (গাই গেং, "মুরগির গলা"), 潭仔 (তাম জাই, "জলাশয়"), এবং 龍頭環 (লুং টাউ ওয়ান, "ড্রাগনের হেড রিং")। পর্তুগিজ নাম "তাইপা" এসেছে 氹仔-এর চীনা উচ্চারণ থেকে মিন ন্যান/টিয়াপ-আ/("টিয়াম্প-আ"-এর অনুরূপ) তারপর সর্বশেষে " তাইপা " হয়েছে।
কিংবদন্তি অনুসারে, তাইপাতে প্রাথমিক পর্তুগিজ বসতি স্থাপনকারী এবং স্থানীয় চীনা বসতি স্থাপনকারীদের মধ্যে একটি বিনিময় চুক্তি থেকে "তাইপা" শব্দটি এসেছে। পর্তুগিজ ভাষায় "তাইপা" অর্থ হল মাটির কাদা যা ছাঁচে ঢেলে অতীতে পর্তুগালে মাটির ঘর তৈরির জন্য ব্যবহৃত হত। সাম্প্রতিক সময়ে যাকে ‘‘রামড আর্থ বা পিটান মাটি” বলা হয়।
এটাও লক্ষণীয় যে, তাইপা এবং ম্যাকাও-এর জনসংখ্যার বড় অংশই চীনা; তবে, তাইপাতে বসবাসকারী প্রবাসীদের একটি ক্রমবর্ধমান সম্প্রদায় রয়েছে যারা কোটাইয়ের ক্যাসিনো বা স্কুল ও বিশ্ববিদ্যালয়ে কাজ করে। বেশিরভাগ লোক এই দ্বীপটিকে এর ক্যান্টনীয় নাম "তামজাই" হিসেবে উল্লেখ করে এবং "তাইপা" কীভাবে যেতে হবে তা জিজ্ঞাসা করলে বেশিরভাগ ট্যাক্সি ড্রাইভার এবং বাস চালকরা বুঝতে পারবেন না।
আয়েশা বখশী

আয়েশা বখশী (জন্ম ৪ জুলাই ১৯৮১) একজন পাকিস্তানি টেলিভিশন সংবাদ উপস্থাপক এবং সাংবাদিক । তিনি পাকিস্তানের টিভি নিউজ চ্যানেল জিও নিউজে কাজের জন্য পরিচিত।
আয়েশা বখশী পাকপত্তন জেলা, পাঞ্জাব, পাকিস্তানে জন্মগ্রহণ করেন।তিনি মিয়া মোহাম্মদ বখশী ও রুবিনা বখশীর কন্যা।তারা তিন ভাইবোন: দুই ভাই, জিশান বখশী ( ডন নিউজ লাহোরের সাথে যুক্ত একজন সাংবাদিক) এবং ওসমান বখশী এবং এক বোন সায়মা বখশী।বখশী সাহিওয়ালের সেন্ট মেরি কনভেন্ট স্কুলে শিক্ষা গ্রহণ করেন।পরে তিনি রাওয়ালপিন্ডির ফাতিমা জিন্নাহ মহিলা বিশ্ববিদ্যালয়ে অধ্যয়ন করেন এবং কমিউনিকেশন সায়েন্সে স্নাতকোত্তর ডিগ্রি অর্জন করেন।
বখশী ২০১২ সালের ফেব্রুয়ারিতে আদনান আমিনের সঙ্গে বিবাহ বন্ধনে আবদ্ধ হন।
জিও নিউজে কাজ করার আগে বখশী আরি নিউজে সংবাদ উপস্থাপক হিসেবে কাজ করতেন।পরে, ২০০৭ সালের জানুয়ারিতে, আয়েশা জিও টেলিভিশনে যোগ দেন এবং বর্তমানে তিনি পাকিস্তানের জিও টিভির সিনিয়র নিউজকাস্টার।টেলিভিশনে উপস্থাপক হিসেবে তার প্রথম উপস্থিতি ছিল জিও-এর প্রোগ্রাম "নাজিম হাজির হো-তে"। তিনি "ক্রাইসিস সেল", "আজ কামরান খান কে সাথ", এবং "লাকিন" তাদের স্থায়ী উপস্থাপকের অনুপস্থিতিতে উপস্থাপনা করেছিলেন।২০১৫ সাল থেকে, তিনি টক শো "নিউজ রুম" উপস্থাপনা করেন এবং তিনি জিও নিউজে একটি নতুন টকশো "রিপোর্ট কার্ড" উপস্থাপনা শুরু করেন। বর্তমানে তিনি জিএনএন (নিউজ চ্যানেল) এ কাজ করছেন। তিনি পাকিস্তানের মূলধারার মিডিয়ার সাংবাদিকদের একটি ১২ সদস্যের প্রতিনিধি দলের অংশ ছিলেন যারা ৪ জুলাই ২০১১-এ চীনের বেইজিং সফর করেছিলেন।
২০১২ এবং ২০১৪ সালে, তিনি ৩য় এবং ৪র্থ পাকিস্তান মিডিয়া অ্যাওয়ার্ডে সেরা নিউজকাস্টার (মহিলা) পুরস্কার জিতেছিলেন।তিনি ২০১৬ সালে "সেরা বর্তমান বিষয়ক সংবাদ-উপস্থাপক (মহিলা)" এবং ২০১৭ সালে আগাহি অ্যাওয়ার্ডস দ্বারা পাকিস্তান ন্যাশনাল কাউন্সিল অফ আর্টসে অনুষ্ঠিত একটি অনুষ্ঠানে পুরস্কৃত পান।
এপালজিওরিঙ্কোস ফ্রেনাটুম

এপালজিওরিঙ্কোস ফ্রেনাটুম (বৈজ্ঞানিক নাম: "Epalzeorhynchos frenatum") বা রেইনবো শার্ক হল সাইপ্রিনিডি (Cyprinidae) পরিবারের অন্তর্ভুক্ত দক্ষিণ-পূর্ব এশিয়ার মিঠা পানির মাছের একটি প্রজাতি। এটি রুবি শার্ক, লাল ফিন শার্ক, রেইনবো শার্ক, সাদা ফিন শার্ক ইত্যাদি নামেও পরিচিত। এটি অ্যাকুরিয়ামে চাষের জন্য একটি জনপ্রিয় মাছের প্রজাতি। এরা সাধারণত অর্ধ-আক্রমণাত্মক অ্যাকুরিয়ামের মাছ।
এপালজিওরিঙ্কোস ফ্রেনাটুমের আদিনিবাস ইন্দো চীনের মেকং, চাও ফ্রায়া, জে ব্যাংফাই এবং মেকলং-এর অববাহিকায়। এরা নদীর তলদেশের বালুময় স্তর সহ জলে বাস করে এবং ঋতু অনুসারে প্লাবিত স্থানে স্থানান্তরিত হয়।
এরা সাধারণত শেওলা ও প্লাংকটন খায় এবং অ্যাকুরিয়ামে থাকা অবস্থায় রেডিফিড খেয়ে থাকে।
এপালজিওরিঙ্কোস ফ্রেনাটুম সাধারণত তিনটি রঙের হয়। দীর্ঘায়িত কালো, গাঢ় নীল এবং উজ্জ্বল নীল রঙের। এদের থুতনি নির্দেশিত, পেট সমতল। পাখনা লাল ও কমলা-লাল বর্ণের। মহিলাদের তুলনায়, পুরুষ এপালজিওরিঙ্কোস ফ্রেনাটুমের টেলফিন বরাবর কালো রেখা সহ পাতলা দেহ থাকে। পুরুষ মাছের রঙ উজ্জ্বল এবং ৬ ইঞ্চি বা ১৫ সে.মি. পর্যন্ত লম্বা হয়।
অ্যালবিনো এপালজিওরিঙ্কোস ফ্রেনাটুম বা অ্যালবিনো রেড ফিন শার্কমিনোর শরীর সাদা এবং পাখনা লাল/কমলা বর্ণের হয়। এরা মেজাজ ও চেহারাতে সাধারণ এপালজিওরিঙ্কোস ফ্রেনাটুমের সাথে ঘনিষ্ঠভাবে সাদৃশ্যপূর্ণ। এগুলিকে কখনও কখনও ই. মুনেন্স হিসাবে উল্লেখ করা হয়েছে, তবে এটি একটি পৃথক প্রজাতি যা খুব কমই অ্যাকোয়ারিয়াম ব্যবসায় প্রবেশ করে।
এপালজিওরিঙ্কোস ফ্রেনাটুম অ্যাকুরিয়ামের নিচের দিকে অবস্থান করে এবং অ্যাকুরিয়ামের সারফেস পরিষ্কার রাখে। নিচের এবং মধ্যের স্তরের মাছ হওয়ায় এরা অন্য মাছের অবশিষ্ট খাবার গ্রহণ করে, তবে উপরিভাগে বেড়ে ওঠা শেওলাও খেয়ে থাকে। এরা বন্য অঞ্চলে তাদের নিজস্ব প্রজাতির সাথে শান্তিপূর্ণ আচরণ করে তবে অ্যাকুরিয়ামে একসাথে রাখলে একে অপরের সাথে আক্রমনাত্মক হিসেবে পরিচিত। হুমকি প্রদর্শন এবং মারামারি ঘটতে পারে। এই লড়াইয়ের আচরণের মধ্যে মাথা এবং লেজ কাটা, এবং কামড়ানোও জড়িত।এটি প্রজনন কঠিন করে তোলে।
একটি প্রাপ্তবয়স্ক রেইনবো শার্ক 24 থেকে 27 °C (75 এবং 81 °F) এর মধ্যের তাপমাত্রা সহ নিরপেক্ষ pH রেঞ্জে (6 থেকে 8 pH)।
রেইনবো শার্ক বার্বস ও রেইনবো ফিশের সাথে অ্যাকুরিয়ামে থাকতে পারে যারা ট্যাংকের উপরে এবং মধ্য স্তরের মাছ। এছাড়া ছোট আকারের মাছ রেইনবো শার্কের সাথে থাকতে পারে না। কারণ রেইনবো শার্ক তাদের তাড়া করে ভয় দেখাতে পারে।
অ্যাকুরিয়াম সেটিংয়ে রেইনবো শার্কের প্রজনন কঠিন।দক্ষিণ-পূর্ব এশিয়ার বাণিজ্যিক খামারগুলিতে বড় সংখ্যার বংশবৃদ্ধি করা হয়।
সেনোটাফ, পেনাং

সেনোটাফ , পেনাং (ওয়ার মেমোরিয়াল নামেও পরিচিত), মালয়েশিয়ার পেনাংয়ের জর্জ টাউনের এসপ্ল্যানেডে অবস্থিত একটি সেনোটাফ । Cenopath সাইট এসপ্ল্যানেড এর উপকূল অবস্থিত এ "জালান তুন সৈয়দ Sheh Barakbah" এবং (রাস্তায় এছাড়াও দ্য এসপ্ল্যানেড নামে পরিচিত একটি অধ্যায় কোণে) "জালান পাদাং কোটা লামা", (এসপ্ল্যানেড রোড) "Padang" (খোলা মাঠে) দ্বারা এবং সিটি হল যে এটি সামনে.
বর্তমান সেনোটাফ হল 1929 সালে নির্মিত মূলটির 1948 সালের পুনর্গঠন।
সোয়ান এবং ম্যাক্লারেন দ্বারা ডিজাইন করা এবং $ 12,000 খরচে নির্মিত, আসল সেনোটাফের উদ্দেশ্য ছিল পেনাং থেকে আসা মিত্র বাহিনীর সদস্যদের স্মরণে যারা দ্য গ্রেট ওয়ারে প্রাণ হারিয়েছিলেন। সেনোটাফটিকে লন্ডনের হোয়াইটহল সেনোটাফের একটি স্কেল-ডাউন সিম্বলেন্স হিসাবে তৈরি করা হয়েছিল, গ্রানাইট ব্লক দিয়ে তৈরি এবং ব্রোঞ্জের ফলক দিয়ে সজ্জিত। সেনোটাফের উন্মোচনটি ১৯২৯ সালের স্মরণ দিবসে অনুষ্ঠিত হয়েছিল, এডওয়ার্ড, প্রিন্স অফ ওয়েলসের উপস্থিতিতে।
দ্বিতীয় বিশ্বযুদ্ধে মালয় জাপানী দখলের সময়, ১৯৪৪ এবং ১৯৪৫ সালে পেনাংয়ে মিত্রবাহিনীর বোমা হামলার সময় সেনোটাফ ধ্বংস হয়ে যায়। যুদ্ধ শেষ হওয়ার পর, চার্লস জিওফ্রে বাউচারের নেতৃত্বে স্থপতিদের একটি দল $ ৩,৫০০ খরচে প্রথম সেনোটাফের অবশিষ্ট অংশগুলি ব্যবহার করে সেনোটাফ পুনর্গঠনে সাহায্য করেছিল, যার ফলে এর মূল নকশা থেকে সামান্য বিচ্যুতি ঘটে। পুনর্নির্মিত সেনোটাফটি ১৯৪৮ সালের স্মরণ দিবসের সময় উন্মোচন করা হয়েছিল, এবং এটি বার্ষিক স্মরণ দিবসের অনুষ্ঠানের জন্য একটি স্থান হিসাবে রয়ে গেছে।
সেনোটাফের পাশাপাশি, সাইটটিতে পেনাং ভেটেরান্স অ্যাসোসিয়েশন দ্বারা নির্মিত একটি ছোট স্মৃতিফলকও রয়েছে, যা দ্বিতীয় বিশ্বযুদ্ধের যুদ্ধে নিহতদের স্মরণে (যারা থাইল্যান্ড-বার্মা রেলওয়েতে কাজ করেছিল এমন যুদ্ধবন্দী সহ), মালয়ান জরুরি অবস্থা, পরবর্তীতে পুনরায় বিদ্রোহ এবং ইন্দোনেশিয়া-মালয়েশিয়া সংঘর্ষ ।
সুন্দরবন বিষয়ক বিভাগ

সুন্দরবন বিষয়ক বিভাগ হল পশ্চিমবঙ্গ সরকারের একটি বিভাগ। সুন্দরবন বিষয়ক মন্ত্রী এই বিভাগের দায়িত্বভার বহন করেন। এই বিভাগের মূল উদ্দেশ্য হল পশ্চিমবঙ্গের উত্তর ও দক্ষিণ চব্বিশ পরগনা জেলার অন্তর্গত সুন্দরবন অঞ্চলের অধিবাসীদের সামাজিক, অর্থনৈতিক ও সাংস্কৃতিক উন্নতিসাধন।
ভারতীয় সংবিধানের ১৬৬(৩) ধারা অনুযায়ী, সুন্দরবন বিষয়ক বিভাগ নিম্নলিখিত সরকারি কাজগুলি সম্পাদিত করে:
১) জীবিকা: কৃষি, মৎসচাষ, অরণ্যবিদ্যা;<br>
২) জল সরবরাহ ও শৌচাগার;<br>
৩) প্রাকৃতিক বিপর্যয় ব্যবস্থাপনা ও ধ্বস নিয়ন্ত্রণ;<br>
৪) বিদ্যুৎ;<br>
৫) পরিবহণ;<br>
৬) শিক্ষা;<br>
৭) বিভিন্ন বিষয়ে সচেতনতার প্রসার।
সেলা (ইদোম)

সেলা (, অর্থ "শিলা"; , "এস-সেলা‛"; , 'পেত্রা'; ) হল একটি ভৌগোলিক স্থানের নাম যা হিব্রু বাইবেলে অনেক বার উল্লেখিত হয়েছে। এই নামের আক্ষরিক অর্থ "পাথর" যা শুধু কোন নির্দিষ্ট স্থানে চিহ্নিত করাটা অযৌক্তিক।
এই নামে একটি জায়গার নাম উল্লেখ রয়েছে রাজাবলির দ্বিতীয় খণ্ডে যা ইদোমে অবস্থিত। জর্ডানের তাফিলাহ মুহাফাজাহে এস-সেলার প্রত্নতাত্ত্বিক স্থানে অবস্থিত।
বিচারকদের পুস্তকে সেলা তথা "পাথর" নামক একটি স্থানের কথা উল্লেখ রয়েছে যা দেশের দক্ষিণ সীমান্তে অবস্থিত ছিল এবং সেই অংশটি ইস্রায়েলীয়দের কেনান অভিযানের আংশিক বিজয়ের পরেও ইমোরীয়দের অধীনস্থ ছিল। ()।
রাজাবলির দ্বিতীয় খণ্ড বলে যে "সেলা" মৃত সাগর থেকে লোহিত সাগর পর্যন্ত বিস্তৃত এক উপত্যকায় অবস্থিত ()। এটি হর পর্বত এর নিকটে এবং সিন মরুভূমির কাছে অবস্থিত।
রাজা যিহুদীয়ার অমৎসিয়ের গল্পে সেলা নামক একটি জায়গার নাম উল্লেখ করা হয়েছে। বর্ণনা অনুযায়ী অমৎসিয় সেলার উঁচু জায়গা থেকে ১০,০০০ ইদোমীয়দের ফেলে দেয় (; )। অমৎসিয় সেলা দখল করার পর তিনি এর নাম যোকথীল (সপ্ততিতে কাথোইল ) রাখেন।
সেলা নামক একাধিক স্থানের ব্যাপারে নবী যিশাইয় ও ওবদিয় (১৫:১; ১৬:১; ) প্রভুর মহিমায় আনন্দে কাঁদার স্থান হিসেবে উল্লেখ করেছেন।
ইদোমের সেলাকে বুশরার (যাকে বাইবেলীয় বসরার সাথে চিহ্নিত করা হয়) নিকট তাফিলাহের (বাইবেলের তোফেলের সাথে চিহ্নিত করা হয়) পূর্বে অবস্থিত সেলার ভগ্নাবশেষের সাথে সাধারণভাবে চিহ্নিত করা হয় যা আধুনিক জর্ডানে অবস্থিত।
২০১২ সালে সেলার প্রত্নতাত্ত্বিক স্থানটির খননকাজ শুরু করা না গেলেও এলাকার মালভূমির সমীক্ষা তাম্র যুগের প্রথম দিককার সময় হতে নাবাতীয় যুগ পর্যন্ত পৃষ্ঠতলের সন্ধান পেয়েছে, তবে মূলত প্রমাণগুলো খ্রিস্টপূর্বাব্দের প্রথম মধ্য সহস্রাব্দ তথা হিব্রু বাইবেলীয় ইদোমীয়দের সময়ের। এই সময়রেখায় সেলা অনেক বেশি জনপূর্ণ ছিল।
প্রত্নতাত্ত্বিকবিদেরা এস-সিলায় একটি পাথর পৃষ্ঠ পেয়ে যাকে তথাকথিত "নাবুনাইদ শিলালিপি" বলা হয় যার নাম নব্য-ব্যাবিলনীয় সাম্রাজ্যের শেষ রাজার (শাসনকাল আনু. ৫৫৬–৫৩৯ খ্রিস্টপূর্ব) নামে দেওয়া হয়েছে।
সেলার নাম 'পেত্রা' হিসেবে পরবর্তী ইতিহাস ও লাতিন বাইবেলে পাওয়া যায়, যা 'সেলা' সেমিটিক শব্দের গ্রিক অনুবাদ। এর ফলে এই নামটিকে নাবাতীয় শহর রেকেমের সাথে মিলিয়ে ফেলা হয়, যার নাম হেলেনীয় বিশ্বে পেত্রা নামে পরিচিত।
আল-মুস্তানসিরিয়া বিশ্ববিদ্যালয়

মুস্তানসিরিয়া বিশ্ববিদ্যালয় () হলো ইরাকের একটি সরকারি বিশ্ববিদ্যালয়। এটি ইরাকের রাজধানী বাগদাদে অবস্থিত। ১২২৭ সালে বাগদাদের খলিফা আল-মুস্তানসির বিল্লাহ কর্তৃক প্রতিষ্ঠিত এই শিক্ষাপ্রতিষ্ঠানটিকে বিশ্বের অন্যতম প্রাচীন বিশ্ববিদ্যালয় হিসেবে গণ্য করা হয়ে থাকে। বর্তমানে এর অধীনে বাগদাদ শহরে বেশ কয়েকটি কলেজ রয়েছে।
১২২৭ খ্রিষ্টাব্দে আব্বাসীয় শাসনামলে খলিফা আল-মুস্তানসির বিল্লাহ কর্তৃক মূল মুস্তানসিরিয়া মাদ্রাসা প্রতিষ্ঠা লাভ করে। তবে এই মাদ্রাসাটির প্রতিষ্ঠাকাল ১২৩২ বা ১২৩৪ খ্রিষ্টাব্দও হতে পারে বলে কোনো কোনো ইতিহাসবিদ অভিমত প্রকাশ করেন। এই প্রতিষ্ঠানটিকে বিশ্বের প্রাচীনতম বিশ্ববিদ্যালয়গুলোর অন্যতম হিসেবে বিবেচনা করা হয়ে থাকে। দজলা বা টাইগ্রিস নদীর তীরবর্তী এই বিশ্ববিদ্যালয়ের ভবন ১২৫৮ খ্রিষ্টাব্দে মোঙ্গলদের আক্রমণের পরেও টিকে ছিল। পরবর্তীতে এই স্থাপনাগুলোকে সংস্কার কাজের আওতায়ানা হয়।
১৯৬৩ খ্রিষ্টাব্দে ইরাকের শিক্ষকদের সংগঠন “রিপাবলিক অব ইরাক টিচার্স ইউনিয়ন”-এর সাহায্য ও অর্থসহায়তায় আধুনিক মুস্তানসিরিয়া বিশ্ববিদ্যালয়ের যাত্রা শুরু হয়। প্রাথমিক পর্যায়ে এই বিশ্ববিদ্যালয়ে কেবলমাত্র সান্ধ্য কোর্সে পাঠদান করা হতো। ১৯৬৪ খ্রিষ্টাব্দে বিশ্ববিদ্যালয়টিকে আধা-সরকারি প্রতিষ্ঠানের মর্যাদা দেওয়া হয়। পাশাপাশি কিছু রাষ্ট্রীয় অর্থ বরাদ্দেরও ব্যবস্থা করা হয়। সেই সময়ে “আল-শাবাব বিশ্ববিদ্যালয়” নামের ইরাকের অর্থনীতিবিদদের সংস্থা “ইরাকি অ্যাসোসিয়েশন অব ইকোনোমিস্টস” কর্তৃক পরিচালিত আরেকটি বেসরকারি বিশ্ববিদ্যালয় মুস্তানসিরিয়া বিশ্ববিদ্যালয়ের সাথে একীভূত হয়ে যায়। এরপর বিশ্ববিদ্যালয়টির ক্যাম্পাস বাগদাদের মূল নগরকেন্দ্রের উত্তর দিকে নিয়ে আসা হয়। প্রাথমিক পর্যায়ে বিশ্ববিদ্যালয়টি ইরাকের মসুল ও বসরা শহরে কিছু কলেজ বা মহাবিদ্যালয়ও পরিচালনা করতো।
১৯৬৬ খ্রিষ্টাব্দে ইরাক সরকার দেশটির শিক্ষাব্যবস্থায় সংস্কারের জন্য একটি নতুন আইন পাশ করে। এর আওতায় দেশটির সকল বেসরকারি বিশ্ববিদ্যালয়কে সরকারি প্রতিষ্ঠানে পরিণত করা হয়। এক কথায়, এরই ধারাবাহিকতায় আল-মুস্তানসিরিয়া বিশ্ববিদ্যালয় বাগদাদ বিশ্ববিদ্যালয়ের একটি কলেজে পরিণত হয়। ১৯৬৭ খ্রিষ্টাব্দে ইরাকের উচ্চশিক্ষাক্ষেত্রে ব্যাপক আকারের সংস্কার কাজ শুরু করা হয়। এই সংস্কারের লক্ষ্য ছিল ১৯৬৯ খ্রিষ্টাব্দের মধ্যে পূর্ব থেকে বিদ্যমান শিক্ষাপ্রতিষ্ঠানগুলোর কাঠামোকে ভেঙে নতুন করে শিক্ষাব্যবস্থার কাঠামো গঠন করা। ১৯৬৭ খ্রিষ্টাব্দে মুস্তানসিরিয়াকে বাগদাদ বিশ্ববিদ্যালয় থেকে পৃথক করে স্বতন্ত্র বিশ্ববিদ্যালয়ের মর্যাদা দেওয়া হয়। একই সাথে এর মসুল ও বসরা শহরে অবস্থিত শাখাগুলোকে মূল বিশ্ববিদ্যালয় থেকে পৃথক করে মসুল বিশ্ববিদ্যালয় ও বসরা বিশ্ববিদ্যালয় নামে আলাদা আলাদা বিশ্ববিদ্যালয় প্রতিষ্ঠা করা হয়।
আল-নাফস আল-জাকিয়াহ

আল-নাফস আল-জাকিয়াহ (, ), হলেন শিয়া ইসলামি পরকালবিদ্যায় ভবিষ্যতকালীন চরিত্রগুলোর একজন। বলা হয় তাকে শিয়াদের শেষ ইমাম ও মশীহ মাহদী নিজের পুনঃআবির্ভাবের পূর্বে মক্কায় নিজের দূত হিসেবে পাঠাবেন যার ফলে মূখ্য গুপ্তভাবের সমাপ্তি ঘটবে। মক্কায় মাহদীর বার্তা পেশ করার পর তাকে সেখানে হত্যা করা হবে এবং তার মৃত্যু হবে শিয়া ইসলামে মাহদীর আবির্ভাবের লক্ষণ।
নফস-এ-জাকিয়াহ হল মুহাম্মাদ ইবন আল-হাসান নামক এক ব্যক্তির উপাধি। তিনি হবেন হোসাইন ইবনে আলীর বংশধর। তার নাম নফস-এ-জাকিয়াহ রাখা হয়েছে কেননা তিনি হবেন অত্যন্ত ধার্মিক এবং ধর্মপ্রাণ ব্যক্তি এবং তার এই ডাকনামের আরেকটি কারণ হল কোন পাপ ও অপরাধ ব্যতীত তাকে হত্যা করা হবে।
নফস-এ-জাকিয়াহের দায়িত্ব সম্পর্কে আবু-বশির বর্ণিত মুহম্মদ আল-বাকিরের হাদিসে পাওয়া যায়। হাদিস অনুসারে যখন মুহাম্মদ আল-মাহদী বুঝতে পারবেন যে মক্কার মানুষেরা তার পুনঃআবির্ভাগ মেনে নিবেনা তখন তিনি দূত হিসেবে মক্কার লোকদের কাছে নিজের বার্তা পাঠাতে নফস-এ-জাকিয়াহকে পাঠাবেন।
হাদিস অনুসারে আল-নফস আল-জাকিয়াহ হত্যা হবে মুহাম্মদ আল-মাহদীর পুনঃআবির্ভাবের একটি সুনির্দিষ্ট লক্ষণ। জাফর আস-সাদিকের হাদিসে সেসব লক্ষণের ব্যাপারে উল্লেখ রয়েছে: "এগুলো হল আমাদের জুহুরের (দ্বাদশ ইমামের পুনঃআবির্ভাব) পাঁচটি লক্ষণ, সুফিয়ানি ও ইয়ামানির আগমন, আকাশ থেকে আসা কণ্ঠস্বর, নফস-এ-জাকিয়াহের শহিদ হওয়া, এবং বাইদায় ভূমির গিলে ফেলা (একদল মানুষকে)।"
নফস-এ-জাকিয়াহ মক্কার মানুষের নিকট ইমামের বার্তা জানানোদ পর তারা তাকে কাবার নিকটে হত্যা করবে। ইবনে বাবাওয়ী নিজের লেখা বইতে জাফর আল-সাদিকের একটি হাদিস বর্ণনা করেছেন যে নফস-এ-জাকিয়াহ খুন হওয়ার পনেরো দিন পরে মুহাম্মদ আল-মাহদীর পুনঃআবির্ভাব হবে।
শিয়াদের বিশ্বাস অনুযায়ী, নফস-এ-জাকিয়া একটি লক্ষণ যা মুহাম্মদ আল-মাহদীর পুনঃআবির্ভাবের পূর্বে আসবেন, যাকে রুকন ও মোকামে ইব্রাহিমের মধ্যবর্তী স্থানে কাবার নিকটে হত্যা করা হবে। "আল-ইরশাদে" চতুর্দশ অভ্রান্তদের জীবনী রয়েছে এবং উল্লেখ রয়েছে যে মুহাম্মদ আল-মাহদীর পুনঃআবির্ভাব এই ঘটনার ১৫ দিন পর ঘটবে।
আফজাল তৌসিফ

আফজাল তৌসিফ (মে ১৮, ১৯৩৬ - ডিসেম্বর ৩০, ২০১৪ ), একজন পাকিস্তানি পাঞ্জাবি ভাষার লেখক, কলামিস্ট এবং সাংবাদিক ছিলেন।
তার জীবদ্দশায়, তিনি পাকিস্তানে সামরিক স্বৈরশাসনের সমালোচনা করেছিলেন এবং তাকে আটক করা হয়েছিল, পরে আইয়ুব খান এবং মুহাম্মদ জিয়া-উল-হকের মতো সেই সময়ের শাসকদের দ্বারা বহুবার বাস্তুচ্যুত হয়েছিলেন। আফজাল পাঞ্জাবি এবং উর্দুতে ত্রিশটিরও বেশি বই লিখেছেন। ২০১০ সালে, তিনি তার সাহিত্যিক অবদানের স্বীকৃতিস্বরূপ পাকিস্তান সরকার কর্তৃক প্রাইড অফ পারফরম্যান্স পুরস্কারে ভূষিত হন। তিনি পাকিস্তান পিপলস পার্টির সাথেও যুক্ত ছিলেন এবং পাঁচ বছর ধরে পাঞ্জাবি আদাবি বোর্ডের (পিএবি) ভাইস প্রেসিডেন্ট হিসেবে দায়িত্ব পালন করেন। "আফজাল ‘দেখি তেরি দুনিয়া" ’ নামে একটি বইও লিখেছেন।
আফজাল ব্রিটিশ ভারতের হোশিয়ারপুরের সিম্বলি গ্রামে ১৮ মে, ১৯৩৬ সালে পূর্ব পাঞ্জাবে জন্মগ্রহণ করেন। ভারত বিভক্তির সময় তিনি তার পিতামাতার একমাত্র জীবিত সন্তান ছিলেন এবং তারপরে তিনি তার পিতার সাথে পাকিস্তানে চলে যান ।দেশটিকে একটি সার্বভৌম রাষ্ট্র ঘোষণা করার পরে তাকে একজন পুলিশ অফিসার হিসাবে পোস্ট করা হয়েছিল। আফজাল প্রথমে বেলুচিস্তানে থেকে যান। তিনি কোয়েটার একটি সরকারী বালিকা বিদ্যালয় থেকে ম্যাট্রিকুলেশন সহ তার প্রাথমিক বিদ্যালয়ে পড়াশোনা করেন এবং পরে পাঞ্জাব চলে যান যেখানে তিনি ওরিয়েন্টাল কলেজে পড়েন কিন্তু অজ্ঞাত কারণে মাঝপথেই কলেজ ছাড়েন। আফজাল তখন লাহোরের সরকারি কলেজ বিশ্ববিদ্যালয়ে ভর্তি হন এবং ইংরেজিতে স্নাতকোত্তর ডিগ্রি নেন। উচ্চ শিক্ষা সমাপ্ত করার পর, তিনি তখন ইউনিভার্সিটি অফ হোম ইকোনমিকসে (পূর্বে একটি কলেজ) শিক্ষক হিসাবে নিযুক্ত হন। পরবর্তীকালে, তিনি অবসর গ্রহণের আগ পর্যন্ত কলেজ অফ এডুকেশনে ইংরেজি পড়ান।
আফজাল বই এবং সম্পাদকীয় কলাম লেখার সাথে সক্রিয়ভাবে জড়িত ছিলেন। তার জীবদ্দশায়, তিনি সংবাদপত্রের জন্য লিখতেন এবং রাজনীতি, সামাজিক সমস্যা এবং শিল্প ও ভাষার মতো বিভিন্ন বিষয়ে ত্রিশটি বই প্রকাশ করেছিলেন।
তার বিশিষ্ট বইয়ের মধ্যে রয়েছেঃ
তার কিছু বই পরে গুরুমুখী ভাষায় অনুবাদ করা হয় এবং ভারতে প্রকাশিত হয়। তিনি বাংলাদেশ এবং বেলুচ পতনের উপর একটি বই লিখেছেন, এর ফলে তিনি সামরিক বিচার এবং আটকের মুখোমুখি হয়েছেন। তার বইগুলোর মধ্যে মাই বিলাভড ট্রীস", মাই চিলড্রেন" ছিল দেশভাগ নিয়ে। আফজালের মূল বিষয় ছিল প্রগতিশীল লেখা।
জীবদ্দশায় আফজাল তৌসিফ তার সাহিত্যকর্মের জন্য অসংখ্য পুরস্কার পেয়েছিলেন:
তার মৃত্যুর একদিন আগে তিনি স্বাস্থ্য জটিলতায় ভুগেন এবং এর ফলে তাকে আলশাফি হাসপাতালে চিকিৎসার জন্য ভর্তি করা হয় । পরের দিন, ৩০ ডিসেম্বর, ২০১৪ সালে, তিনি পাকিস্তানের লাহোরে মারা যান। তাকে ইকবাল টাউনের করিম ব্লক কবরস্থানে দাফন করা হয়েছে। তার অন্ত্যেষ্টিক্রিয়ায় পাঞ্জাবি আদাবি বোর্ডের সদস্যরা এবং লেখক কানওয়াল ফিরোজ, পারভীন মালিক, বাবা নাজমি এবং সাংবাদিক সহ পাকিস্তান একাডেমি অফ লেটারের প্রতিনিধিরা উপস্থিত ছিলেন।
ভারতের একজন সহ-প্রগতিশীল লেখক, অমৃতা প্রীতম "তার সম্পর্কে হিন্দি ভাষায় দুসরে আদম কি বেটি" নামে একটি বই সংকলন করেছিলেন এবং তাকে "সুচি ধী পাঞ্জাব দি" (পাঞ্জাবের সত্যিকারের কন্যা) বলে উল্লেখ করেন তার লড়াই করা যুদ্ধের জন্য যখন তিনি বিশ্বাসঘাতকার মুখোমুখি হয়েছেন কিন্তু কখনো আত্মসমর্পণ করেননি।
সুলাইমান ইবনে কুতুলমিশ

সুলেইমান ইবনে কুতালমিশ (, , ) আনাতোলিয়ায় স্বাধীন সেলযুক তুর্কি রাষ্ট্রের প্রতিষ্ঠাতা যা রুম সালতানাত নামে তিনি ১০৭৭ থেকে আমৃত্যু ১০৮৬ সাল পর্যন্ত শাসন করেন।
সুলেইমান ছিলেন কুতালমিশের পুত্র, যে নিজের চাচাতো ভাই আল্প আরসালানের বিরুদ্ধে সেলযুক সাম্রাজ্যের সংগ্রাম করে সিংহাসন পেতে ব্যর্থ হয়েছিল। কুতালমিশ ১০৬৪ সালে মৃত্যুবরণ করার পর সুলেমাইন তার তিন ভাইকে সাথে নিয়ে বৃষ পর্বতমালায় পালিয়ে যান এবং সেখানে সাম্রাজ্যের সীমান্তের বাইরে বসবাসরত তুর্কমেন উপজাতিদের আশ্রয় প্রার্থনা করেন। আল্প আরসালান এর প্রতিক্রিয়ায় তাদের বিরুদ্ধে সামরিক অভিযান চালান। চার ভাইদের মাঝে সুলেইমান একা বেঁচে ফিরেন এবং তুর্কমেনদের মাঝে নিজের তার নেতৃত্ব সুসংহত করতে সফল হোন।
১০৭৮ সালে বাইজেন্টাইন সম্রাট সপ্তম মাইকেল সিংহাসনের জন্য তার প্রতিদ্বন্দ্বী আনাতোলীয় থিমের সেনাপতি নাইকেফোরস বোটানিয়াটসের বিরুদ্ধে সুলেইমানের সাহায্য চান। সুলেইমান বোটানিয়াটসের ছোট সেনাদলের সাথে কোটাইয়াম ও নাইকিয়ার মধ্যবর্তী স্থানে লড়াই করেন যার ফলে সে সুলেমাইনকে সম্রাটের চেয়ে উচ্চতর সুবিধা প্রদানের বিনিময়ে তার সাথে বিদ্রোহে অংশ নেওয়ার প্রস্তাব করেন। নাইকেফোরস প্রস্তাবের খেলায় সফল হয় এবং বিনিময়ে সুলেমাইনের তুর্কমেনদের কনস্টান্টিনোপলের নিকটে বসফরাসের এশিয়ার অংশে বসতি স্থাপনের অনুমতি দেয়। এর দুই বছর পরে সুলেইমান আরেক প্রতিদ্বন্দ্বী নাইকেফোরস মেলিসেনোসের নিকট হাত বাড়িয়ে দেয়। এরপর পরবর্তী নাইকেফোরস তুর্কমেনদের স্থায়ীভাবে বসতিস্থাপনের জন্য নাইকিয়ার ফটক খুলে দেয়। সমস্ত বিথিনিয়া শীঘ্রই সুলেইমানের নিয়ন্ত্রণে চলে আসে, তিনি এমন এক পরিস্থিতিতে চলে আসেন যার ফলে তার হাতে কনস্টান্টিনোপল ও আনাতোলিয়ার বাইজেন্টাইন অঞ্চলগুলোর মাঝে যোগাযোগ বন্ধ করে দেওয়ার ক্ষমতা চলে আসে।
১০৮৪ সালে সুলেইমান নাইকিয়া ছেড়ে চলে যায় এবং যাওয়ার পূর্বে তার ভৃত্য আবুল কাশিমকে নাইকিয়ার দায়িত্ব প্রদান করে।
সুলেইমান তার সাম্রাজ্য বিস্তৃত করতে থাকে। ১০৮৪ সালে তিনি এন্টিওক জয় করেন এবং এর বাসিন্দাদের উপর গণহত্যা চালান। অধিকন্তু, সেন্ট ক্যাসিয়ানাস গির্জার সম্পত্তি লুট করা হয় এবং এটিকে মসজিদে রূপান্তরিত করা হয়।
১০৮৬ সালে সুলেইমান সাম্রাজ্য বিস্তৃতির লক্ষ্যে আলেপ্পো অবরোধ করেন এবং আত্মসমর্পণ করতে আহবান করেন। আলেপ্পোর আমির সিরিয়ার সেলজুক শাসক প্রথম তুতুশকে তার নিকট শহর সমর্পণ করবে জানিয়ে বার্তা পাঠান। তুতুশের বাহিনীর রওনা করার খবর শুনে সুলেমাইন অবরোধ বন্ধ রেখে তার সাথে দেখা করার উদ্দেশ্যে যাত্রা করতে থাকে। আলেপ্পোর নিকটে, সুলেইমানের বাহিনী তুতুশের বাহিনীর সামনে থেকে পালিয়ে যায় এবং সুলেইমান মারা যান। সুলেইমানের পুত্র প্রথম কিলিজ আরসালানকে বন্দী করে ইসফাহানে মালিক শাহের নিকট স্থানান্তর করা হয়।
প্রথম মালিক শাহের মৃত্যুর পর প্রথম কিলিজ আরসালান রুম সালতানাত পুনঃপ্রতিষ্ঠা করেন।
ব্রহ্মাসম্প্রদায়

ব্রহ্মাসম্প্রদায় হলো ব্রহ্মা দিয়ে শুরু হওয়া গুরু শিষ্যের উত্তরাধিকার (সম্প্রদায়)। শব্দটি প্রায়শই মধ্বাচার্য-এর বিশ্বাস ও শিক্ষাকে, অর্থাৎ তাঁর কর্তৃক প্রতিষ্ঠিত দ্বৈতবেদান্ত ও সাধ বৈষ্ণববাদ বোঝাতে ব্যবহৃত হয়।
চৈতন্য মহাপ্রভু এবং তাঁর গৌড়ীয় বৈষ্ণব ধর্মতত্ত্বের শিক্ষাকে বোঝাতে ব্রহ্মা-মাধব-গৌড়ীয় সম্প্রদায় বা মাধব-গৌড়ীয় সম্প্রদায় ব্যবহৃত হয়।
ব্রহ্মাসম্প্রদায়ের অনুসারীরা বিশ্বাস করেন যে বৈদিক জ্ঞান ব্রহ্মার কাছ থেকে এসেছে। বৈদিক ধারণায়, এই সম্প্রদায়গুলি মহাবিশ্বের সৃষ্টির সময় শুরু হয়েছিল এবং জ্ঞানের সঞ্চারণের সামঞ্জস্যের কারণে বর্তমান মুহূর্ত পর্যন্ত টিকে আছে, পূর্ববর্তী সকল গুরু বর্তমান আধ্যাত্মিক গুরুর শিক্ষায় উপস্থিত। বৈদিক প্রক্রিয়া নিশ্চিত করে যে হস্তান্তরণ যোগ্যতার নিশ্চয়তা দিয়ে সংক্রমণ বিশুদ্ধ থাকে।
রাধাবল্লভ সম্প্রদায়

রাধাবল্লভ সম্প্রদায় হলো একটি বৈষ্ণব সম্প্রদায় যা ১৫৩৫ সালে বৃন্দাবনে ভক্তি-কবি-সন্ত হিত হরিবংশ মহাপ্রভু (১৫০২-১৫৫২) এর সাথে শুরু হয়েছিল।
হরিবংশের দৃষ্টিভঙ্গি কৃষ্ণধর্মের সাথে সম্পর্কযুক্ত কিন্তু পরমসত্তা হিসেবে রাধার প্রতি ভক্তির ওপর জোর দেয়।
পণ্ডিত গাই এল বেকের মতে, রাধাবল্লভ সম্প্রদায়ের নিম্নলিখিত বৈশিষ্ট্য রয়েছে, কৃষ্ণীয় ঐতিহ্যের সাথে তুলনা করে।
স্বর্গীয় ভাষার মর্যাদা সহ আঞ্চলিক ব্রজভাষায় সৃষ্ট সম্প্রদায়ের প্রধান ধর্মগ্রন্থ।
বৃন্দাবন, মথুরার রাধাবল্লভ মন্দির একই প্রচারের খুব বিখ্যাত মন্দির৷ এই মন্দিরটি রাধাবল্লভ, গোবিন্দ,  বাঁকে বিহারী মন্দির এবং আরও চারটি সহ বৃন্দাবনের ঠাকুরের সবচেয়ে বিখ্যাত ৭টি মন্দিরের মধ্যে রয়েছে। এই মন্দিরে, রাধার কোনো মূর্তি নেই, কিন্তু তার উপস্থিতি বোঝাতে কৃষ্ণের পাশে 'গাদি সেবা' স্থাপন করা হয়েছে।
রাধাবল্লভ মন্দিরটি হিত হরিবংশ মহাপ্রভু দ্বারা প্রতিষ্ঠিত হয়েছিল যিনি রাধাবল্লভের সংলগ্ন মন্দিরে পূজিত হন যা আগে রাধাবল্লভের মন্দির ছিল, কিন্তু মুঘল সম্রাট আওরঙ্গজেবের বৃন্দাবন আক্রমণের কারণে তাকে অন্য জায়গায় স্থানান্তরিত করা হয় এবং তারপর নতুন মন্দির তৈরি করা হয়। রাধাবল্লভের যুগল দর্শনকে কঠিন বলে মনে করা হয় কারণ আচারের কারণে "পট" বন্ধ হয়ে যায়। মদন তীরের সঙ্গে এই মন্দির এবং মহারাসমণ্ডলের সঙ্গে সেবা কুঞ্জ টিকেট অধ্যক্ষের দখলে এবং রাধাবল্লভের সম্পত্তি হিসেবে বিবেচিত হয়। এই মন্দিরে রাধাষ্টমী  বড়ভাবে পালিত হয় যা রাধার জন্মদিনে উৎসব।
কীর্তন "সমাজ-গায়ন" হলো রাধা-বল্লভের সম্মিলিত স্তোত্র গাওয়া হিন্দুস্তানি শাস্ত্রীয় সঙ্গীতের রূপ, যেমন "ধ্রুপদ" ও "ধমর"।
নিরাপত্তা (দুর্ঘটনা থেকে)

দুর্ঘটনা থেকে নিরাপত্তা বলতে এমন একটি অবস্থাকে বোঝায়, যাতে কোনও ব্যক্তি, বস্তু বা ব্যবস্থা কোনও দুর্ঘটনার কারণে সৃষ্ট ক্ষয়ক্ষতি থেকে সুরক্ষিত থাকে; এখানে দুর্ঘটনা বলতে প্রাকৃতিক কারণে বা মানুষের দ্বারা অনিচ্ছাকৃতভাবে বা অপরিকল্পিতভাবে উদ্ভূত কোনও ত্রুটি, ব্যর্থতা, বিপদ-আপদ কিংবা অন্য যেকোনও ধরনের অবাঞ্ছিত ঘটনাকে বোঝায়। আরও সঠিকভাবে বলে নিরাপত্তা বলতে ঐরূপ ক্ষয়ক্ষতির ঝুঁকি গ্রহণযোগ্যভাবে নিম্ন মাত্রায় বিদ্যমান থাকাকে বোঝায়। অন্য ভাষায় নিরাপত্তা হল দুর্ঘটনার ফলে ক্ষয়ক্ষতির ঝুঁকির অগ্রহণযোগ্য মাত্রার অনুপস্থিতি। এইরূপ নিরাপত্তাকে ইংরেজিতে "সেফটি" (Safety) পরিভাষাটি দিয়ে নির্দেশ করা হয়। 
দুর্ঘটনা থেকে নিরাপত্তা বিধানের জন্য প্রথমে একটি সম্ভাব্য বিপদের ঝুঁকিবিশিষ্ট ঘটনা শনাক্ত করা হয়। তারপর সেটির সম্পর্কে তথ্য আহরণ করা হয় ও সেটির সাথে সংশ্লিষ্ট ঝুঁকি বিশ্লেষণ (দুর্ঘটনা ঘটার সম্ভাবনা ও ঘটলে ক্ষতির বিভিন্ন মাত্রার সম্ভাবনা) করা হয়। তৃতীয় ধাপে বিপদের ঝুঁকি নির্মূল বা হ্রাস করতে সেটি সৃষ্টিকারী প্রক্রিয়া বা উপকরণটিকে সম্পূর্ণ বাতিল করার ব্যাপারটি নির্ণয় করা হয়। এরপর অপেক্ষাকৃত উন্নততর প্রক্রিয়া বা উপকরণ দিয়ে পুরাতনটিকে প্রতিস্থাপন করা হয়। উন্নত প্রযুক্তি ও নকশা ব্যবহার করে, কিংবা যথাযথ সুরক্ষামূলক সরঞ্জাম সামগ্রী ব্যবহার করে ব্যবহারকারীর ঝুঁকি হ্রাস করা হয় ও নিরাপত্তা বৃদ্ধি করা হয়।
নিরাপত্তা (হুমকি থেকে)

হুমকি থেকে নিরাপত্তা বলতে কোনও ব্যক্তি, সংগঠন বা ব্যবস্থাতে বহিরাগত কোনও উৎসের দ্বারা সংঘটিত কোনও ইচ্ছাকৃত কাজের কারণে জানমালের ক্ষয়ক্ষতির বিরুদ্ধে গৃহীত প্রতিরক্ষামূলক বা সুরক্ষামূলক পদক্ষেপগুলির ফলে উদ্ভূত অবস্থাকে বোঝায়। ইচ্ছাকৃত ক্ষতিকারক কাজটিকে আক্রমণ বলে। যে বা যারা এই ইচ্ছাকৃত, পরিকল্পিত ও দুরভিসন্ধিমূলক (প্রায়শই অপরাধমূলক) কাজটি করে, তাদেরকে আক্রমণকারী, শত্রু বা হুমকি বলে। আক্রমণকারীরা কোনও ব্যবস্থার বা সংগঠনের দুর্বলতা বা আক্রান্তপ্রবণতাগুলির সুযোগ নিয়ে আক্রমণ পরিচালনা করে। নিরাপত্তামূলক পদক্ষেপগুলি এই আক্রমণগুলিকে প্রতিহত করে বা এগুলি ঘটার ঝুঁকি হ্রাস করে। আক্রমণের মধ্যে চুরি, ডাকাতি, অননুমোদিত অনুপ্রবেশ ধ্বংসাত্মক ও নাশকতামূলক কার্যকলাপ অন্তর্ভুক্ত। নিরাপত্তা বলতে ব্যবস্থা ও প্রক্রিয়ার নকশায় এইরূপ ক্ষতি ঘটার ঝুঁকি হ্রাস করার পাশাপাশি নজরদারি ও পাহারা প্রদানকারী ব্যক্তিদের নিয়োগদানও বোঝায়।
হুমকি থেকে নিরাপত্তাকে ইংরেজি পরিভাষায় সাধারণত "সিকিউরিটি" (Security) বলা হয়।
জালালউদ্দিন বলকিনী

ইমাম জালালউদ্দিন বলকিনী (পুরো নাম: ইমাম আলেম আব্দুর রহমান ইবনে শায়খুল ইসলাম সিরাজ উদ্দিন ওমর ইবনে রসলান ইবনে নাসির ইবনে সালিহ ইবনে আব্দুল খালেক ইবনে আবদুল হক, জালালউদ্দিন, আবুল-ফাদল আল-বলকিনি আল-কিনানী)। তিনি কিনানা শহরের আল-আদনানিহ আল-মাসরি গোত্রে জন্মগ্রহণ করেছেন।
তিনি ৭৬২ হিজরিতে কায়রোর কিনানা শহরে জন্মগ্রহণ করেন এবং এটি ৭৬৩ হিজরিতে বলা হয় এবং তিনি তার পিতা শেখ আল-ইসলাম সিরাজুদ্দিন বলকিনির নিকট বেড়ে উঠেছেন।
তিনি শৈশব থেকেই জ্ঞান অন্বেষণে আত্মনিয়োগ করেছিলেন। তার পিতা তার বিষয়ে বুঝতে পেরেছিলেন, উল্লেখ করা হয়েছে যে আরবীতে কাজ করার ক্ষেত্রে তার কোন অগ্রগতি ছিল না, তাই তিনি হজ্জ করার সময় এটি বোঝার জন্য তিনি জমজমের পানি পান করেছিলেন, তাই তিনি এতে একটি যৌতুক প্রদান করেছিলেন। অল্প সময়ের মধ্যে তার সবচেয়ে গুরুত্বপূর্ণ প্রবীণ ও শিক্ষকগন
আল-জালাল উদ্দিন বলকিনি ছয়জন সুলতানের বিচারক হিসেবে নিযুক্ত হন, আল-নাসির ফারাজ বিন বারকুক, তার ভাই আল-মানসুর আবদুল আজিজ, আব্বাসীয় খলিফা আল-মুস্তাইন বিল্লাহ, আল- মুইয়াদ শেখ আল-মাহমুদি, তার ছেলে আল-মুজাফফর আহমদ এবং আল-জাহির তাতার। তাঁর অধীনে অনেক লোক অধ্যয়ন করেছিলেন, যাদের মধ্যে সবচেয়ে বিখ্যাত ছিলেন প্রধান বিচারক ওয়ালী উদ্দিন আল-ইরাকি ।
শেখ আল-ইসলাম আল-হাফিজ ইবনে হাজার আল-আসকালানি তাঁর সম্পর্কে বলেছেন: এটি ছিল পড়া বোঝার গতি এবং মুখস্থ করার গুণে বিশ্বের বিস্ময়গুলির মধ্যে একটি।
৮২৪ হিজরিতে শাওয়ালের এগারো তারিখ বৃহস্পতিবার রাতে তিনি দামেস্কে মারা যান এবং সুলতান তাকে মিশরে নিয়ে যান এবং আল-হাকিম মসজিদে তার জন্য প্রার্থনা করেন এবং তাকে তার পিতার পাশে দাফন করা হয়।
তার বই মক্কার পবিত্র মসজিদে শেখ ডক্টর আব্দুল রহমান বিন মাদ আল-শেহরি প্রদত্ত নক্ষত্রের অবস্থানে বিজ্ঞানের অবস্থানগুলি অধ্যয়ন করে।
আল-শেহরি শনিবার গ্র্যান্ড মসজিদে স্টার সাইটগুলিতে বিজ্ঞানের সাইটগুলির বইটি ব্যাখ্যা করেছেন
অরুণ তিওয়ারি

অরুণ কুমার তিওয়ারি (জন্ম ১০ ফেব্রুয়ারি ১৯৫৫) একজন ভারতীয় ক্ষেপণাস্ত্র বিজ্ঞানী, লেখক ও অধ্যাপক। তিনি বেশ কয়েকটি বই লিখেছেন এবং ড. এপিজে আবদুল কালামের সাথে ৫টি বই-রচনা করেছেন, যার মধ্যে রয়েছে "উইংস অফ ফায়ার", যেটি ভারতের প্রাক্তন রাষ্ট্রপতি ড. এপিজে আবদুল কালামের আত্মজীবনী। ১৯৯৯ সালে প্রকাশিত "উইংস অফ ফায়ার" একটি আধুনিক ক্লাসিক হয়ে উঠেছে যার ৩০টিরও বেশি পুনঃমুদ্রণ ১০ লাখেরও বেশি কপি বিক্রি হয়েছে। ১৮টি ভাষায় অনুবাদ করা হয়েছে।
জলরাশি

জলরাশি বলতে ভূপৃষ্ঠে (বা অন্য কোনও গ্রহের পৃষ্ঠতলে) জল বা পানির তাৎপর্যপূর্ণ পরিমাণের সঞ্চয়কে বোঝায়। জলরাশি যদি স্থির থাকে, তাহলে তাকে জলাশয় বলে। মহাসাগর, সাগর, হ্রদ, পুকুর, হাওর, বাওড়, ঝিল, বিল, ইত্যাদি হল জলাশয়ের কিছু উদাহরণ। যদি কোনও জলরাশি স্থির না থেকে এক স্থান থেকে আরেক স্থানে গমন করে, তবে তাকে জলপ্রবাহ বলে। নদী, ঝর্ণা, খাল, ইত্যাদি জলপ্রবাহের কিছু উদাহরণ। 
যেসব জলপ্রবাহে জাহাজ বা নৌকা চালানো যায়, সেই নাব্য জলপ্রবাহগুলিকে জলপথ (ওয়াটারওয়ে) বলে।
বেশিরভাগ জলরাশি প্রাকৃতিকভাবে উৎপন্ন ভৌগোলিক বৈশিষ্ট্য। তবে কিছু কিছু জলরাশি কৃত্রিম ও মানবনির্মিত। যেমন কোনও কোনও প্রাকৃতিক হ্রদকে জলবিদ্যুৎ বাঁধের পানির আধার হিসেবে ব্যবহার করা হতে পারে, কিংবা বাঁধ দিয়ে কৃত্রিম হ্রদের সৃষ্টি করা হতে পারে (যেমন কাপ্তাই হ্রদ)। একইভাবে বেশিরভাগ পোতাশ্রয়ই প্রাকৃতিকভাবে উপসাগরের প্রান্তে থাকে, তবে কিছু কিছু পোতাশ্রয় নির্মাণকাজের মাধ্যমে সৃষ্টি করা হয়েছে।
জলরাশিগুলি মহাকর্ষ বলের দ্বারা প্রভাবিত হয় এবং এর ফলে এগুলিতে জোয়ার-ভাটার সৃষ্টি হয়।
দিয়েগো জারা রোদ্রিগেস

দিয়েগো জারা রোদ্রিগেস (; জন্ম: ২১ সেপ্টেম্বর ১৯৯৫; দিয়েগো নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব সাগান তোসুর হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেলেন।
দিয়েগো জারা রোদ্রিগেস ১৯৯৫ সালের ২১শে সেপ্টেম্বর তারিখে ব্রাজিলের মাতো গ্রোসো দো সুলের কোরুম্বায় জন্মগ্রহণ করেছেন এবং সেখানেই তার শৈশব অতিবাহিত করেছেন।
তৃণা সাহা

তৃণা সাহা (জন্ম: ২১ জানুয়ারি ১৯৯৩)  একজন ভারতীয় টেলিভিশন অভিনেত্রী। খোকাবাবুতে "তরি" চরিত্রে অভিনয়ের মাধ্যমে অভিনেত্রী হিসেবে তার কর্মজীবন শুরু করেন।  তিনি অনেক বাংলা সিনেমা এবং টিভি সোপ অপেরায় অভিনয় করেছেন। তিনি অনেক মিউজিক ভিডিওতে পারফর্ম করেছেন।
রাজশ্রী প্রোডাকশনস

রাজশ্রী প্রোডাকশন প্রা. 'লিমিটেড হলো ১৯৪৭ সালে তারাচাঁদ বারজাতিয়া দারা প্রতিষ্ঠিত ভারতের মুম্বাইতে অবস্থিত। হিন্দি ভাষার চলচ্চিত্র নির্মাণ ও বিতরন সংস্থা।
শিলিগুড়ি–গোরক্ষপুর এক্সপ্রেসওয়ে

শিলিগুড়ি-গোরক্ষপুর এক্সপ্রেসওয়ে পশ্চিমবঙ্গ, বিহার ও উত্তর প্রদেশের একটি পরিকল্পিত ও আসন্ন সবুজ ক্ষেত্রের নিয়ন্ত্রিত প্রবেশযোগ্য এক্সপ্রেসওয়ে। এক্সপ্রেসওয়েটি ভারতমালা পরিযোজনার অংশ হবে। এটি শিলিগুড়িকে গোরক্ষপুরের সঙ্গে সংযুক্ত করবে।
এই এক্সপ্রেসওয়ে ভারতের তিনটি রাজ্য পশ্চিমবঙ্গ, বিহার ও উত্তরপ্রদেশকে সংযুক্ত করবে।
শিলিগুড়ি-গোরখপুর এক্সপ্রেসওয়ে পশ্চিমবঙ্গের দার্জিলিং জেলার শিলিগুড়ি শহরে শুরু হবে। এটি দার্জিলিং জেলা অতিক্রম করে বিহার রাজ্যে প্রবেশ করবে। এক্সপ্রেসওয়েটি পশ্চিমবঙ্গে ২৭ নং জাতীয় সড়কের সমান্তরালে নির্মিত হবে।
এই এক্সপ্রেসওয়েটি বিহারের সিওয়ান, ছাপরা, মুজাফফরপুর, সীতামারহি, মধুবনি, সুপল, সহরসা, পূর্ণিয়া এবং কিষাণগঞ্জের মধ্য দিয়ে যাবে।
এক্সপ্রেসওয়েটি উত্তরপ্রদেশের তিনটি জেলাকে সংযুক্ত করবে, যেগুলি হল গোরক্ষপুর, দেওরিয়া ও কুশিনগর জেলা।